เปิดโผ 6 หุ้นเด่น Top Pick น่าลงทุนประจำเดือน พ.ย.
6 หุ้นเด่น Top Pick น่าลงทุนประจำเดือน พ.ย. ได้แก่ ANAN, GL, KCE, WORK, UNIQ, AOT และ CENTEL
2 พ.ย. 2558

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์(2 พ.ย.) ทิศทาง SET เดือนพ.ย.อาจแกว่งตัวลง มีความเสี่ยงเพิ่มขึ้นจากเงินทุนต่างชาติอาจไหลออก จากการที่ตลาดคาดว่าสหรัฐจะเริ่มขึ้นดอกเบี้ยในเดือนธ.ค. 58 ซึ่งอาจจะกดดันค่าเงินบาทและก่อให้เกิดกระแสเงินทุนไหลออกจากกลุ่ม TIPs ซึ่งรวมถึงประเทศไทยอีกระลอก
นอกจากนี้ ในปัจจุบัน SET ก็ยังซื้อขายต่ำกว่าเป้าปีนี้ที่คาด 1438 จุดอยู่แค่ 3% ดังนั้นมองว่าอัพไซด์เหลือไม่มาก หากใช้การวิเคราะห์ PE band คาดว่า SET จะขยับตัวช่วง 1375-1420 จุดในเดือนนี้ อิง PE 16.0-16.5x
ส่วนประเด็นมหภาคในประเทศที่สำคัญในเดือนนี้ได้แก่ กนง.จะประชุมในวันที่ 4 พ.ย.และคาดว่า กนง.จะยังคงอัตราดอกเบี้ยนโยบายเอาไว้ที่ 1.5% เนื่องจากภาวะเศรษฐกิจและเงินเฟ้อพื้นฐานยังสมดุลดันอยู่ นอกจากนี้ สภาพัฒน์ก็จะประกาศตัวเลข GDP ไตรมาส 3 ในวันที่ 16 พ.ย.นี้ซึ่งคาดว่าจะโต 2.9% จากปีก่อน ซึ่งหากออกมาระดับดังกล่าวจะเท่ากันพอดีกับระดับเติบโต 2.9% จากปีก่อนในครึ่งแรกปี 58 โดยได้แรงหนุนจากการเร่งเบิกจ่ายงบภาครัฐ และการเกินดุลการค้าที่สูง ขณะเดียวกันยังคงประมาณการ GDP ปีนี้และปีหน้าไว้ที่ 3.0%และ 3.4% ตามลำดับ
หุ้นแนะนำเดือนพ.ย.เลือกหุ้นเข้าพอร์ตด้วยอาศัยแนวคิด bottom-upจากประเด็นต่อไปนี้ 1.เก็งกำไรหุ้นที่คาดว่าผลประกอบการไตรมาส 3/58 แข็งแกร่งออกมาภายในกลางเดือนนี้ 2.ความคืบหน้าของผลการลงทุนโครงสร้างพื้นฐานจากภาครัฐ 3.หุ้นที่ได้ประโยชน์จากธุรกิจท่องเที่ยงเนื่องจากเข้าสู่ช่วงไฮซีซั่นในเดือนนี้
โดยหุ้นเด่นเดือนนี้ ได้แก่ ANAN, GL, KCE, WORK, UNIQ, AOT และ CENTEL
 
*อนึ่ง ข้อมูลที่มีการนำเสนอข้างต้นเป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่านไม่ว่าจะเกิดจากการอ่านบทความในเอกสารนี้หรือไม่ก็ตามล้วนเป็นผลจากการใช้วิจารณญาณของผู้อ่าน